ਦ ਵਾਕਿੰਗ ਡੈੱਡ (ਟੀ.ਵੀ. ਲੜੀਵਾਰ)
ਦ ਵਾਕਿੰਗ ਡੈੱਡ ਇੱਕ ਅਮਰੀਕੀ ਮਨੁੱਖੀ ਜਾਤੀ ਦੇ ਸਰਵਨਾਸ਼ ਤੋਂ ਬਾਅਦ ਦਾ ਡਰਾਉਣਾ ਟੀ.ਵੀ. ਲੜੀਵਾਰ ਹੈ ਜਿਸਦੀ ਸਿਰਜਣਾ ਫ਼ਰੈਂਕ ਡਾਰਾਬੌਂਟ ਨੇ ਏ.ਐਮ.ਸੀ. ਲਈ ਕੀਤੀ ਹੈ। ਇਹ ਲੜੀਵਾਰ ਰੌਬਰਟ ਕਿਰਕਮੈਨ, ਟੌਨੀ ਮੂਰ ਅਤੇ ਚਾਰਲੀ ਐਡਲਰਡ ਦੀ ਕੌਮਿਕ ਕਿਤਾਬ ਦ ਵਾਕਿੰਗ ਡੈੱਡ (ਕੌਮਿਕ) ਜਿਹੜੀ ਕਿ ਇਸੇ ਨਾਮ ਹੇਠਾਂ ਛਪੀ ਹੈ, ਤੇ ਅਧਾਰਿਤ ਹੈ। ਐਂਡਰਿਊ ਲਿੰਕਨ ਨੇ ਇਸ ਲੜੀਵਾਰ ਵਿੱਚ ਮੁੱਖ ਭੂਮਿਕਾ ਨਿਭਾਈ ਹੈ ਜਿਸਦਾ ਨਾਮ ਰਿਕ ਗਰਾਈਮਸ ਹੈ ਅਤੇ ਉਹ ਇੱਕ ਪੁਲਿਸ ਅਧਿਕਾਰੀ ਹੈ। ਉਹ ਇੱਕ ਹਸਪਤਾਲ ਵਿੱਚ ਕੋਮਾ ਤੋਂ ਉੱਠਦਾ ਹੈ ਅਤੇ ਉਸਨੂੰ ਪਤਾ ਲੱਗਦਾ ਹੈ ਕਿ ਦੁਨੀਆ ਉੱਪਰ ਕੁਝ ਦਿਨਾਂ ਵਿੱਚ ਹੀ ਤਬਾਹੀ ਮੱਚ ਗਈ ਹੈ ਅਤੇ ਲਗਭਗ ਸਾਰੇ ਮਰੇ ਹੋਏ ਲੋਕ ਜ਼ੌਂਬੀ ਦੇ ਰੂਪ ਵਿੱਚ ਦੁਨੀਆ ਵਿੱਚ ਘੁੰਮ ਰਹੇ ਹਨ, ਜਿਹਨਾਂ ਨੂੰ ਵਾਕਰਸ ਕਿਹਾ ਗਿਆ ਹੈ। ਗਰਾਈਮਸ ਆਪਣੇ ਪਰਿਵਾਰ ਦਾ ਖੁਰਾ-ਖੋਜ ਲੱਭ ਕੇ ਉਹਨਾਂ ਨੂੰ ਮਿਲਦਾ ਹੈ ਅਤੇ ਉਹ ਦੂਜੇ ਜ਼ਿੰਦਾ ਬਚੇ ਹੋਏ ਇਨਸਾਨਾਂ ਦੇ ਸਮੂਹ ਦਾ ਮੁਖੀ ਬਣ ਜਾਂਦਾ ਹੈ। ਇਕੱਠੇ ਮਿਲ ਕੇ ਉਹ ਜ਼ਿੰਦਾ ਰਹਿਣ ਲਈ ਲੜਦੇ ਹਨ ਅਤੇ ਉਸ ਖ਼ਤਰਨਾਕ ਸਰਵਨਾਸ਼ੀ ਸੰਸਾਰ ਜਿਹੜਾ ਕਿ ਮਰੇ ਹੋਏ ਲੋਕਾਂ ਨਾਲ ਭਰਿਆ ਪਿਆ ਹੈ, ਦੇ ਅਨੁਸਾਰ ਆਪਣੇ-ਆਪ ਨੂੰ ਢਾਲ ਲੈਂਦੇ ਹਨ। ਇਸ ਕੰਮ ਵਿੱਚ ਉਹਨਾਂ ਨੂੰ ਹੋਰ ਜ਼ਿੰਦਾ ਬਚੇ ਹੋਏ ਸਮੂਹਾਂ ਨਾਲ ਸੁਰੱਖਿਅਤ ਥਾਵਾਂ ਅਤੇ ਭੋਜਨ ਆਦਿ ਲਈ ਜੂਝਣਾ ਵੀ ਪੈਂਦਾ ਹੈ, ਜਿਹੜੇ ਕਿ ਕਈ ਵਾਰ ਮਰੇ ਹੋਏ ਲੋਕਾਂ ਨਾਲੋਂ ਵੀ ਖ਼ਤਰਨਾਕ ਹੁੰਦੇ ਹਨ। ਇਸ ਲੜੀਵਾਰ ਦਾ ਬਹੁਤੀ ਕਹਾਣੀ ਐਟਲਾਂਟਾ, ਜੌਰਜੀਆ ਅਤੇ ਪਿੱਛੋਂ ਅਲੈਕਸਾਂਦਰੀਆ, ਵਰਜੀਨੀਆ ਦੇ ਆਸ-ਪਾਸ ਦੇ ਇਲਾਕਿਆਂ ਦੇ ਵਾਪਰਦੀ ਹੈ।

ਦ ਵਾਕਿੰਗ ਡੈੱਡ ਨੂੰ ਦੇ ਪਹਿਲੇ ਐਪੀਸੋਡ ਦਾ ਪ੍ਰਸਾਰਣ ਵਾਰ ਟੀ.ਵੀ. ਉੱਪਰ ਪ੍ਰਸਾਰਣ ਸੰਯੁਕਤ ਰਾਜ ਅਮਰੀਕਾ ਵਿੱਚ 31 ਅਕਤੂਬਰ, 2010 ਦਾ ਕੇਬਲ ਟੈਲੀਵਿਜ਼ਨ ਚੈਨਲ ਏ.ਐਮ.ਸੀ. ਉੱਪਰ ਕੀਤਾ ਗਿਆ ਸੀ। ਇਸ ਲੜੀਵਾਰ ਦੇ ਦੂਜੇ ਭਾਗ ਦਾ ਪ੍ਰਸਾਰਣ ਪਹਿਲੀ ਵਾਰ 16 ਅਕਤੂਬਰ, 2011 ਨੂੰ ਕੀਤਾ ਗਿਆ ਸੀ। ਦੂਜੇ ਭਾਗ ਦੇ ਦੂਜੇ ਐਪੀਸੋਡ ਦੇ ਪ੍ਰਸਾਰਣ ਤੋਂ ਬਾਅਦ ਏ.ਐਮ.ਸੀ. ਵੱਲੋਂ ਬਿਆਨ ਦਿੱਤਾ ਗਿਆ ਸੀ ਕਿ ਇਸ ਲੜੀਵਾਰ ਦਾ ਤੀਜਾ ਭਾਗ ਵੀ ਪ੍ਰਸਾਰਿਤ ਹੋਵੇਗਾ। ਪਰ ਇਸ ਤੋਂ ਵੀ ਵਧ ਕੇ ਇਸਦੇ 8 ਭਾਗ ਪ੍ਰਸਾਰਿਤ ਕੀਤੇ ਜਾ ਚੁੱਕੇ ਹਨ।

ਇਸ ਲੜੀਵਾਰ ਨੂੰ ਆਲੋਚਕਾਂ ਦੁਆਰਾ ਵੀ ਪਸੰਦ ਕੀਤਾ ਗਿਆ ਹੈ। ਇਸਨੂੰ ਰਾਈਟਰਜ਼ ਗਿਲਡ ਔਫ਼ ਅਮਰੀਕਾ ਐਵਾਰਡ ਅਤੇ ਸਭ ਤੋਂ ਵਧੀਆ ਟੈਲੀਵਿਜ਼ਨ ਸੀਰੀਜ਼ ਡਰਾਮਾ ਲਈ ਗੋਲਡਨ ਗਲੋਬ ਅਵਾਰਡ ਲਈ ਨਾਮਜ਼ਦ ਕੀਤਾ ਜਾ ਚੁੱਕਾ ਹੈ। ਇਸਨੂੰ ਇੱਕ ਐਮੀ ਅਵਾਰਡ ਮਿਲ ਚੁੱਕਾ ਹੈ। ਇਸ ਲੜੀਵਾਰ ਦੀਆਂ ਨੀਲਸਲ ਰੇਟਿੰਗਜ਼ ਬਹੁਤ ਵਧੀਆ ਹਨ। ਇੱਕ ਕੇਬਲ ਲੜੀਵਾਰ ਦੇ ਤੌਰ 'ਤੇ ਇਸ ਲੜੀਵਾਰ ਨੇ ਬਹੁਤ ਸਾਰੇ ਰਿਕਾਰਡ ਸਥਾਪਿਤ ਕੀਤੇ ਹਨ, ਉਦਾਹਰਨ ਲਈ, ਉਸਦੇ ਦੂਜੇ ਭਾਗ ਦੇ ਆਖ਼ਰੀ ਐਪੀਸੋਡ ਨੂੰ 9 ਮਿਲੀਅਨ ਲੋਕਾਂ ਨੇ ਵੇਖਿਆ ਸੀ। ਇਸ ਨਾਲ ਇਹ ਇਤਿਹਾਸ ਵਿੱਚ ਸਭ ਤੋਂ ਵੱਧ ਵੇਖਿਆ ਜਾਣ ਵਾਲਾ ਲੜੀਵਾਰ ਬਣ ਗਿਆ ਸੀ।

ਲੜੀਵਾਰ ਬਾਰੇ ਆਮ ਜਾਣਕਾਰੀ 
ਦ ਵਾਕਿੰਗ ਡੈੱਡ ਇਸੇ ਨਾਮ ਦੀ ਇੱਕ ਕੌਮਿਕ ਕਿਤਾਬ ਲੜੀ ਉੱਪਰ ਅਧਾਰਿਤ ਹੈ। ਇਹ ਲੋਕਾਂ ਦੇ ਛੋਟੇ ਜਿਹੇ ਸਮੂਹ ਦੀ ਕਹਾਣੀ ਹੈ ਜਿਹੜੇ ਮਰੇ ਹੋਏ ਲੋਕਾਂ ਜਾਂ ਜ਼ੌਂਬੀਆਂ ਦੁਆਰਾ ਕੀਤੇ ਗਏ ਸਰਵਨਾਸ਼ ਤੋਂ ਬਾਅਦ ਦੀ ਦੁਨੀਆ ਵਿੱਚ ਰਹਿੰਦੇ ਹਨ। ਇਸ ਲੜੀਵਾਰ ਦੀ ਬਹੁਤੀ ਕਹਾਣੀ ਅਟਲਾਂਟਾ, ਜੌਰਜੀਆ ਦੇ ਨੇੜੇ ਦੀਆਂ ਥਾਵਾਂ ਉੱਪਰ ਵਾਪਰਦੀ ਹੈ। ਇਹ ਸਮੂਹ ਸੁਰੱਖਿਅਤ ਥਾਵਾਂ ਦੀ ਭਾਲ ਕਰਦਾ ਹੈ ਜਿੱਥੋਂ ਨੇੜੇ ਕੋਈ ਹੋਰ ਵੱਡਾ ਸਮੂਹ ਨਾ ਰਹਿੰਦਾ ਹੋਵੇ ਅਤੇ ਸਮੂਹ ਲੱਖਾਂ ਦੀ ਤਦਾਦ ਵਿੱਚ ਮੌਜੂਦ ਖ਼ਤਰਨਾਕ ਜ਼ੌਂਬੀਆਂ ਦੀ ਮਾਰ ਤੋਂ ਵੀ ਬਚਿਆ ਰਹਿ ਸਕੇ। ਜ਼ੌਂਬੀਆਂ ਨੂੰ ਇਸ ਲੜੀ ਵਿੱਚ ਵਾਕਰਸ ਕਿਹਾ ਗਿਆ ਹੈ। ਵਾਕਰਸ ਜਿਵੇਂ ਹੀ ਕੋਈ ਜ਼ਿੰਦਾ ਚੀਜ਼ ਵੇਖਦੇ ਹਨ, ਉਹ ਉਸਨੂੰ ਖਾ ਜਾਂਦੇ ਹਨ। ਇਸ ਤੋਂ ਇਲਾਵਾ ਉਹ ਜਿਸ ਜ਼ਿੰਦਾ ਚੀਜ਼ ਨੂੰ ਵੱਢ ਲੈਣ, ਉਹ ਉਸ ਚੀਜ਼ ਵਿੱਚ ਆਪਣੇ ਜਰਾਸੀਨ ਛੱਡ ਦਿੰਦੇ ਹਨ, ਜਿਸ ਨਾਲ ਉਹ ਇਨਸਾਨ ਜਾਂ ਹੋਰ ਕੋਈ ਜ਼ਿੰਦਾ ਚੀਜ਼ ਵੀ ਉਹਨਾਂ ਵਾਂਗੂ ਜ਼ੌਂਬੀ ਬਣ ਜਾਂਦੀ ਹੈ। ਇਸ ਲੜੀਵਾਰ ਦੇ ਪਹਿਲੇ ਭਾਗ ਵਿੱਚ ਸਮੂਹ ਦੇ ਲੋਕ ਆਪਣੇ ਅੰਦਰ ਦੀ ਮਾਨਵਤਾ ਬਚਾਈ ਰੱਖਣ ਦੀ ਕੋਸ਼ਿਸ਼ ਕਰਦੇ ਹਨ ਅਤੇ ਜ਼ਿੰਦਾ ਰਹਿਣ ਲਈ ਜੱਦੋਜਹਿਦ ਕਰਦੇ ਹਨ ਅਤੇ ਇਸ ਤਰ੍ਹਾਂ ਉਹਨਾਂ ਨੂੰ ਬਹੁਤ ਹੀ ਖ਼ਤਰਨਾਕ ਮੁਸ਼ਕਿਲਾਂ ਦਾ ਸਾਹਮਣਾ ਕਰਨਾ ਪੈਂਦਾ ਹੈ।

ਹਵਾਲੇ

ਅੰਗਰੇਜ਼ੀ ਲੜੀਵਾਰ
ਅਮਰੀਕੀ ਟੀ.ਵੀ. ਲੜੀਵਾਰ
ਦ ਵਾਕਿੰਗ ਡੈੱਡ
ਪ੍ਰੋਜੈਕਟ ਟਾਈਗਰ ਲੇਖ ਲਿਖਣ ਮੁਕਾਬਲੇ ਦੌਰਾਨ ਬਣਾਏ ਜਾਂ ਸੁਧਾਰੇ ਗਏ ਲੇਖ